stanford-oval/wikipedia huggingface dataset:
Drakkar Entertainment

| Drakkar Entertainment GmbH |
| --- | --- |
Perustettu:  1999
Perustajat:  Bogdan Kopec
Tilanne:  aktiivinen
Tyylilajit:  metallimusiikki,
Kotimaa:  Saksa
Sijainti:  Witten
Kotisivu
Infobox OKVirheellinen NIMI-arvo: 
Drakkar Entertainment GmbH (myös Drakkar Records tai Drakkar Publishing) on saksalainen levy-yhtiö, jonka pääkonttori on Wittenissä.
Bogdan Kopec perusti yhtiön vuonna 1999 lähdettyään GUN Recordsilta. Levy-yhtiö oli aluksi Bertelsmann Music Groupin tytäryhtiö kunnes Kopec osti BMGn osuuden itselleen vuonna 2001. Drakkar Recordsin alkuvuosien suurimmat nimet olivat suomalaiset yhtyeet Nightwish ja Lordi.
Drakkar Entertainment jakautuu neljään divisioonaan[lähde? ]:
Drakkar Classic, rock-musiikkia julkaiseva levy-yhtiö.
Drakkar Records, metallimusiikkia julkaiseva levy-yhtiö.
e-Wave Records, elektronista musiikkia julkaiseva levy-yhtiö.
Edition Drakkar, julkaisuyhtiö.
Artistit

Yhtiön artistit:[lähde? ]
Artistit > Nykyiset

Diablo
Haggard
Karelia
The Killer Barbies
Letzte Instanz
Los Los
Loudness
Rebellion
Twisted Sister
Xandria
Zeraphine
Artistit > Entiset

Lordi (2008 asti)
Nightwish (2004 asti)
Aiheesta muualla

Drakkar Entertainmentin kotisivut (englanniksi) & (saksaksi)
Kansalainen, puhu turkkia!

Cumhuriyet-lehden vuonna 1936 julkaisema uutinen, jossa kerrotaan muiden kielen puhumisen rangaistavuudesta Gönenin kaupungissa.
Kansalainen, puhu turkkia! (turk. Vatandaş, Türkçe konuş!) oli Turkin tasavallan varhaisiin vuosiin ajoittunut valtiojohtoinen kampanja, jossa pyrittiin saamaan koko maa puhuman yksinomaan turkkia. Tavoitteena oli luoda yhtenäinen kansakunta ja keskitetty valtiovalta.
Kampanja lähti liikkeelle istanbulilaisten yliopisto-opiskelijoiden keskuudesta, jotka alkoivat kampanjoimaan ja vaatimaan nimenomaan turkin käyttöä kaikissa julkisissa yhteyksissä. Osa vaati myös muunkielisiä lähtemään maasta. Lehdistö alkoi kirjoittaa kampanjasta, minkä johdosta se sai lisää tuulta alleen.
Henkilöt, jotka puhuivat jotain muuta kieltä kuin turkkia, saattoivat saada sakon ”turkkilaisuuden loukkaamisesta”.
Chandler Egan

| Mitalit | Mitalit | Mitalit |  |
| --- | --- | --- | --- |
|  Egan vuonna 1904. |  Egan vuonna 1904. |  Egan vuonna 1904. |  |
Maa:   Yhdysvallat
Miesten golf
|  Olympialaiset  |  Olympialaiset  |  Olympialaiset  |  |
|  Kultaa | Saint Louis 1904 | joukkuepeli |  |
|  Hopeaa | Saint Louis 1904 | yksinpeli |  |
Henry Chandler Egan (21. elokuuta 1884 Chicago – 5. huhtikuuta 1936 Everett) oli yhdysvaltalainen golfaaja ja olympiavoittaja.
Egan osallistui Saint Louis´n kesäolympialaisiin 1904, missä hän voitti joukkuepelin kultaa ja yksinpelin hopeaa kanadalaisen George Lyonin jälkeen. Amatöörien Yhdysvaltain-mestaruuden Egan voitti vuosina 1904 ja 1905. Myöhemmin hän suunnitteli useita golfkenttiä Yhdysvaltain länsirannikolle.
Eganin serkku Walter Egan pelasi myös Saint Louisin kesäolympialaisten kultaa voittaneessa joukkueessa.
Dan Joye

Dan Joye (s. 19. helmikuuta 1985 San Tome) on venezuelalaissyntyinen yhdysvaltalainen ohjaskelkkailija, joka alkoi kilpailla vuonna 1995. Joyen paras sijoitus MM-kilpailuissa on kuudes Park Cityssä Utahissa vuonna 2005 parikilpailussa. Vuotta myöhemmin Joye osallistui Torinon olympialaisiin, joissa hän menestyi kohtuullisesti sijoittuen kahdeksanneksi miesten parikilpailussa.
Joye asuu Carmelissa New Yorkissa.
Dan Iordăchescu

Dan Iordăchescu (2. kesäkuuta 1930 – 30. elokuuta 2015) oli romanialainen baritoni. Hän loi puoli vuosisataa kestäneen uran, jonka aikana hän esiintyi muun muassa La Scalassa ja Wienin valtionoopperassa. Kaikkiaan hän lauloi 61:ssä eri maassa muiden muassa Placido Domingon, Montserrat Caballén ja Luciano Pavarottin kanssa.
Debyyttinsä Iordăchescu teki Bukarestissa vuonna 1949; viimeisen kerran hän esiintyi vuonna 2005. Hän kuoli 85-vuotiaana kaksi vuotta sairastettuaan. Häntä jäivät kaipaamaan vaimo ja kaksi tytärtä, joista niin ikään tuli oopperalaulajia.
Corrientes-luokka

| Corrientes-luokka |
| --- | --- |


Tekniset tiedot
Uppouma:  240 t (standardi) 280 t (kuormattu)
Pituus:  57,9 m
Leveys:  5,94 m
Syväys:  2,23 m
Koneteho:  4 200 hv
Propulsio:  2-akselinen, 2 × TE 6 × Yarrow-kattilaa
Nopeus:  27 solmua
Miehistöä:  54
Aseistus
Meritorjunta:  1 × 3" tykki 3 × 6 naulan tykkiä 3 × 18" torpedoputkea
Corrientes-luokka oli Argentiinan laivaston neljän torpedovenehävittäjän muodostama alusluokka.
Suunnittelu

Alukset olivat teräsrunkoisia ja varustettu matalalla etukannella. Niissä oli kolme savuhormia, joista kaksi ensimmäistä olivat lähellä toisiaan. Panssarointi suojasi kattila- ja konehuoneita vesirajassa. Alusten kolmen tuuman 14 naulan kranaatteja ampuva tykki oli asennettu etukannelle ja kuuden naulan tykit takakannelle. Alusten torpedoputkista yksi oli kiinteä ja asennettu keulaan. Loput kaksi olivat käännettäviä ja asennettu perään.
Sopimuksessa alusten nopeudeksi oli asetettu 26 solmua kolmen tunnin ajan, mitä niillä oli vaikea saavuttaa. Mitatulla maililla tehdyissä kokeissa ne saavuttivat 26,52-27,4 solmua.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| ARA Corrientes | Yarrow |  | 1896 |  | alusluettelosta 23. lokakuuta 1930 |
| ARA Entre Rios | Yarrow |  | 11. heinäkuuta 1896 |  | alusluettelosta 23. lokakuuta 1930 |
| ARA Misiones | Yarrow |  | 1897 |  | alusluettelosta 23. lokakuuta 1930 |
| ARA Santa Fe | Yarrow |  | 1897 |  | tuhoutunut 1897 hylky poistettu alusluettelosta 1925 |
Dan Issel

| Dan Issel |
| --- | --- |
 Dan Issel Kentucky Colonelsin pelipaidassa.
Henkilötiedot
Koko nimi:  Daniel Paul Issel
Syntynyt: 25. lokakuuta 1948 (ikä 75) Batavia, Illinois
Kansalaisuus:   Yhdysvallat
Koripalloilija
Pelipaikka:  sentteri, iso laitahyökkääjä
Pituus:  206 cm
NBA-varaus:  122. varaus, 1970 Detroit Pistons
Pelaajaura
Yliopistojoukkueet
1967–1970:  Kentucky Wildcats
Seurajoukkueet
1970–1975 1975–1976 1976–1985:  Kentucky Colonels (ABA) Denver Nuggets (ABA) Denver Nuggets (NBA)
Daniel Paul "Dan" Issel (s. 25. lokakuuta 1948 Batavia, Illinois) on yhdysvaltalainen koripalloilija ja koripallovalmentaja. Hän pelasi sentterinä ja isona laitahyökkääjänä ABA:ssa kausina 1970–1976 ja NBA:ssa kausina 1976–1985. Hänet nimettiin Naismith Memorial Basketball Hall of Fameen vuonna 1993.
Issel edusti yliopistosarjoissa Kentuckyn yliopiston Wildcats-joukkuetta. Detroit Pistons varasi hänet NBA:han kahdeksannella varauskierroksella ja kaikkiaan 122. varausvuorolla vuoden 1970 varaustilaisuudessa. Issel aloitti ammattilaisuransa kuitenkin kilpailevan ABA-liigan Kentucky Colonelsissa, jossa hän pelasi viisi kautta ja voitti vuonna 1975 liigan mestaruuden. Vuonna 1975 hän siirtyi Denver Nuggetsiin, joka siirtyi NBA:han vuonna 1976 ABA:n tultua lakkautetuksi. Issel pelasi NBA:ssa Nuggetsin joukkueessa yhdeksän kautta.
Issel pelasi ABA- ja NBA-urallaan 1218 runkosarjaottelua, joissa hän teki keskimäärin 22,6 pistettä, otti 9,1 levypalloa ja antoi 2,4 koriin johtanutta syöttöä. Hän oli tulokaskaudellaan liigan paras pistemies. Pudotuspelejä hänelle kertyi 133, ja niissä hän teki keskimäärin 22,1 pistettä, otti 9,4 levypalloa ja antoi 2,1 koriin johtanutta syöttöä. Issel pelasi ABA:n tähdistöottelussa vuosina 1971–1976 ja NBA:n tähdistöottelussa vuonna 1977.
Issel oli NBA:ssa Denver Nuggetsin päävalmentaja kausina 1992–1995 ja 1999–2002. Molemmilla kerroilla hän lähti tehtävästä kesken kolmannen kauden. Jälkimmäiseen lähtöön vaikutti hänen joulukuussa 2001 lausumansa katsojalle suunnattu etninen loukkaus, joka päätyi televisiokuvaan. Issel sai seuraltaan neljän ottelun toimitsijakiellon ja sakkoa, ja toimitsijakiellon päätyttyä hän ilmoitti eroavansa.
Dan Fante

Dan Fante vuonna 2007
Dan Fante (19. helmikuuta 1944 Los Angeles, Kalifornia – 23. marraskuuta 2015 Los Angeles, Kalifornia) oli yhdysvaltalainen prosaisti ja runoilija. Fanten tyyliä on usein verrattu yhdysvaltalaiseen kirjailijaan Charles Bukowskiin. Hänen rankkaa kuvaustapaansa on kutsuttu ”soul fictioniksi”. Fanten romaanit ovat vahvasti omaelämäkerrallisia. Kirjoissa seikkailevat elämän runtelemat hahmot. Rankan kuvauksen vastapainona kirjoissa esiintyy paljon mustaa huumoria.
Fante syntyi ja kasvoi Los Angelesissa. Hänen isänsä oli kirjailija John Fante. Dan Fante keskeytti koulunsa parikymppisenä ja lähti tien päälle, päätyen lopulta kahdeksitoista vuodeksi New Yorkiin. Hän kokeili ennen kirjailijanuraansa monia erilaisia pätkätöitä ja työskenteli muun muassa ikkunanpesijänä, puhelinmyyjänä, yksityisetsivänä, huonekalumyyjänä sekä monissa muissa erilaisissa pienipalkkaisissa töissä. Dan Fante asui Los Angelesissa. Hän oli naimisissa ja yhden lapsen isä.
Fanten kirjoja on julkaissut Suomessa kustannusyhtiö Sammakko.
Suomennettuja teoksia

Aasin vaihteet, 2003
Pönttö, 2004
Unohda Guggenheim, 2004
Pilvien pesijä, 2005
Korkinimijä, 2007
Moottorisahasäkeitä, 2009
Aasin kaviot, 2012
Point Doom, 2013
Aiheesta muualla

Dan Fanten virallinen kotisivu (Arkistoitu – Internet Archive) (englanniksi)
Kazuya Yoshioka

Kazuya Yoshioka (s. 9. syyskuuta 1978 Otaru, Hokkaidō) on japanilainen mäkihyppääjä, joka edusti seuratasolla Tsuchiya Home Ski Team -seuraa.
Maailmancupissa Yoshioka kilpaili ensimmäisen kerran Sapporossa tammikuussa 1995 sijoittuen normaalimäessä 41:nneksi ja suurmäessä 18:nneksi. Kymmenen parhaan joukkoon hän sijoittui ensimmäisen kerran joulukuussa 1997 Villachin normaalimäessä, jossa hän oli yhdeksäs. Hän on sijoittunut henkilökohtaisissa kilpailuissa parhaimmillaan kolmanneksi, Park Cityssä tammikuussa 2001. Joukkuekilpailussa hän on ollut kaksi kertaa mukana voittavassa Japanin joukkueessa.
MM-kilpailuissa Yoshioka on kilpaillut kerran, Lahdessa 2001, jossa hän sijoittui henkilökohtaisissa kilpailuissa sijoille 19 ja 20, sekä joukkuekilpailussa neljänneksi.
EMW A6

| EMW A6 |
| --- | --- |
 A6
Tyyppi:  Tiedustelulentokone
Alkuperämaa:   Saksa
Suunnittelija:  Wernher von Braun
Valmistusmäärä:  0 kpl
Kehitetty mallista:  A4 (V2)
EMW A6 oli Wernher von Braunin suunnittelema tiedustelutarkoituksiin käytettävä lentokone, joka käytti voimanlähteinään EMW rakettimoottoria sekä ramjettiä. Kone suunniteltiin Saksassa toisen maailmansodan aikana.
Suunnittelu ja kehitys

Wernher Von Braunin huomattua merkittävän kasvun A4 (V2) ohjuksen lentoradassa siipien asentamisen jälkeen, päätti hän kehittää kolme miehitettyä versiota eri käyttötarkoituksiin. Näillä lentokoneilla olisi kerätty arvokasta tietoa muita Von Braunin rakettiprojekteja varten.
Yksi näistä A4:n kehitelmistä oli A6, jonka oli tarkoitus olla hyvin nopea ja korkealla lentävä tiedustelulentokone. Koneen metallisen rungon takaosaan oli asennettu EMW rakettimoottori, joka käytti polttoaineenaan A-Stoffia (nestemäistä happea) ja M-Stoffia (metanolia) antaen n. 270 kN työntövoiman. Rakettimoottorin alapuolelle oli asennettu ramjetti omaan koteloonsa joka käytti synteettistä bensiiniä polttoaineena.
Koneen rungon sisälle oli sijoitettu kaikki polttoainesäiliöt, sekä tilaa kameralle ja muulle laitteistolle. Koneessa oli myös jarruvarjot sekä paineistettu ohjaamo, joka sijaitsi nokassa. Laskutelineenä toimi sisäänvedettävä kolmipyöräteline.
Projekti lakkautettiin koska koneen lento-ominaisuudet ylittivät OKL:n tarpeet, eikä olisi sen vuoksi saanut valtiolta rahoitusta.
Toimintaperiaate

A6 olisi laukaistu perinteisen V2-ohjuksen mukaisesti, kunnes kattokorkeuden saavutettuaan (n. 95 km), olisi koneen ramjetti käynnistetty vaakalentoa varten. Käynnistämisen jälkeen olisi kone jatkanut noin 15–20 minuuttia vaakalentoa hidastumatta tai menettämttä korkeutta. Kone olisi lentänyt niin korkealla ja nopeaa, että vihollisen olisi ollut mahdotonta havaita se. Lopuksi, kone olisi laskeutunut kiitoradalle omien laskutelineidensä varassa ja hyödyntänyt jarruvarjoja hidastuakseen.
Tekniset tiedot

Miehistö: 1
Pituus: 15.75 m
Korkeus: 4.07 m
Kärkiväli: 6.33 m
Tekniset tiedot > Suoritusarvot

Lentonopeus: 2900 km/h
Nousunopeus: 59 m/sek
Lakikorkeus: 95 000 m
Conspiracy of One

| Conspiracy of One The Offspring |
| --- | --- | --- |

Studioalbumin tiedot
 Äänitetty : kesäkuu-elokuu 2000
 Julkaistu: 14. marraskuuta 2000
 Tuottaja(t): Brendan O'Brien
 Tyylilaji: punk, skate punk, pop-punk, vaihtoehtorock
 Kesto: 37.44
 Levy-yhtiö: Columbia Records
The Offspringin muut julkaisut
| Americana 1998 | Conspiracy of One 2000 | Splinter 2003 |
Singlet albumilta Conspiracy of One
 ”Original Prankster” Julkaistu: 24. lokakuuta 2000  ”Want You Bad” Julkaistu: 23. joulukuuta 2000  ”Million Miles Away” Julkaistu: 26. kesäkuuta 2001
Conspiracy of One on The Offspringin albumi vuodelta 2000. Singleinä levyltä julkaistiin "Original Prankster", "Want You Bad" ja "Million Miles Away". Yhdysvalloissa levy myi platinaa ja Suomessa kultaa.
Alun perin The Offspring halusi laittaa levyn jakoon ilmaiseksi internetiin, mutta levy-yhtiö ei tähän suostunut. Lopulta vain kappale "Original Prankster" laitettiin jakeluun ja sen yhteyteen järjestettiin arvonta, jossa yksi kappaleen ladanneista voitti miljoona dollaria[lähde? ].
Kappaleet

Kaikki kappaleet säv. ja san. Dexter Holland.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro | 0.06 |  |  |  |  |  |  |  |
| 2. | Come Out Swinging | 2.47 |  |  |  |  |  |  |  |
| 3. | Original Prankster | 3.42 |  |  |  |  |  |  |  |
| 4. | Want You Bad | 3.23 |  |  |  |  |  |  |  |
| 5. | Million Miles Away | 3.40 |  |  |  |  |  |  |  |
| 6. | Dammit, I Changed Again | 2.49 |  |  |  |  |  |  |  |
| 7. | Living in Chaos | 3.28 |  |  |  |  |  |  |  |
| 8. | Special Delivery | 3.00 |  |  |  |  |  |  |  |
| 9. | One Fine Day | 2.45 |  |  |  |  |  |  |  |
| 10. | All Along | 1.39 |  |  |  |  |  |  |  |
| 11. | Denial, Revisited | 4.33 |  |  |  |  |  |  |  |
| 12. | Vultures | 3.35 |  |  |  |  |  |  |  |
| 13. | Conspiracy of One | 2.17 |  |  |  |  |  |  |  |
|  |  | 37.44 |  |  |  |  |  |  |  |
| Australian ja Euroopan bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Huck It | 2.38 |  |  |  |  |  |  |  |
|  |  | 40.22 |  |  |  |  |  |  |  |
| Japanin bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Huck It | 2.38 |  |  |  |  |  |  |  |
| 15. | The Kids Aren't Alright (Live) | 3.03 |  |  |  |  |  |  |  |
|  |  | 43.25 |  |  |  |  |  |  |  |
| Vinyylin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | 80 Times (T.S.O.L. cover)  | 2.07 |  |  |  |  |  |  |  |
|  |  | 39.51 |  |  |  |  |  |  |  |
| Best Buy bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Staring At The Sun (Live) | 2.28 |  |  |  |  |  |  |  |
| 15. | All I Want (Live) | 2.08 |  |  |  |  |  |  |  |
|  |  | 42.20 |  |  |  |  |  |  |  |
Kokoonpano > The Offspring

Dexter Holland - laulu, kitara
Noodles - soolokitara, taustalaulu
Greg K. - basso, taustalaulu
Ron Welty - rummut
Kokoonpano > Lisämuusikot

Redman - laulu kappaleessa "Original Prankster"
Chris Higgins - taustalaulu
Arvostelut

AllMusic:
Soundi:
Karelin

Karelin on muun muassa seuraavien henkilöiden sukunimi:
Aleksandr Karelin, ven. Александр Карелин, (s. 1967), venäläinen kreikkalais-roomalaisen painin raskaan sarjan urheilija
Pavel Karelin, ven. Павел Владимирович Карелин (1990–2011), venäläinen mäkihyppääjä
Vladimir Karelin ven. Владимир Карелин (1891–1938), venäläinen poliitikko ja vallankumousjohtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Country Music Association Awards

| Country Music Association Awards |
| --- | --- |
Palkinnon antaja:  Country Music Association (CMA)
Maa:  Yhdysvallat
Ensimmäinen palkinto:  1967
Virallinen internet-sivu
Country Music Association Awards (CMA Awards) on vuosittain järjestettävä kantrimusiikin palkintogaala. Palkinnoista päättää Country Music Association, ja gaala järjestetään yleensä Nashvillessa.
Palkinnot

Vuoden viihdyttäjä (Entertainer of the Year)
Vuoden laulu (Song of the Year)
Vuoden single (Single of the Year)
Vuoden albumi (Album of the Year)
Vuoden mieslaulaja (Male Vocalist of the Year)
Vuoden naislaulaja (Female Vocalist of the Year)
Vuoden duo (Vocal Duo of the Year)
Vuoden yhtye (Vocal Group of the Year)
Vuoden muusikko (Musician of the Year)
Vuoden uusi artisti (New Artist of the Year, aiemmin nimellä Horizon Award)
Vuoden musiikkitapahtuma (Musical Event of the Year)
Vuoden paras musiikkivideo (Music Video of the Year)
Elämäntyöpalkinto (Lifetime Achievement Award)
Kuuluisuuksien galleria (Country Music Hall of Fame)
Aiheesta muualla

Palkinnon kotisivut
Kate Webster

| Kate Webster> Henkilötiedot |
| --- | --- |
Muut nimet:  Catherine ”Kate” Webster
Syntynyt: 1849 Killane, Irlanti
Kuollut: 29. heinäkuuta 1879 (29–30 vuotta) Lontoo, Iso-Britannia
Kansalaisuus:  Irlanti
Catherine ”Kate” Webster (1849 Killane, Irlanti – 29. heinäkuuta 1879 Lontoo, Iso-Britannia) oli irlantilainen rikollinen. Hän työskenteli kotiapulaisena ja murhasi emäntänsä Julia Martha Thomasin ja hävitti hänen ruumiinsa. Tapaus herätti omana aikanaan suurta huomiota.
Webster oli omaksunut jo varhain rikollisen elämäntavan. Hän jäi jo nuorena kiinni varkauksista ja kärsi niistä neljä vuotta pitkän vankeustuomion Liverpoolissa. Sieltä hän muutti Lontooseen, missä vuokrasi kalustettuja asuntoja ja myi niiden huonekalut eteenpäin. Lisäksi hän toimi taskuvarkaana ja prostituoituna. Hän jäi kiinni ja suoritti 18 kuukauden vankeustuomion.
Vuonna 1879 Webster sai hyväntekeväisyysjärjestön kautta työpaikan varakkaan Julia Thomasin kotiapulaisena. Työnsä hän hoiti aluksi erittäin hyvin, mutta alkoi pian viihtyä paikallisessa pubissa. Työnantaja hermostui kun työt eivät tulleet tehdyiksi ja huomautti tästä Websterille. Kun parannusta ei tapahtunut, hän erotti Websterin.
Suuttunut Webster odotti Thomasin paluuta kirkosta ja löi työnantajaansa kirveellä. Sen jälkeen hän työnsi Thomasin portaat alas ja kävi antamassa surmaiskun. Tämän jälkeen Webster pilkkoi työnantajansa ruumiin ja laittoi palat liedelle kattiloihin, joissa kiehui vesi. Sitten hän meni pubiin. Tultuaan kotiin hän laittoi Thomasi jäännöksistä osan laatikkoon ja poltti luita takassa. Hän myi Thomasin kultahampaita, ja hänen väitettiin myyneen vainajan rasvaa paistinrasvaksi. Hän pyysi erästä tuttavaansa heittämään Thomasin jäänteitä sisältävän laatikon jokeen.
Ollessaan varma, että oli tehnyt täydellisen rikoksen, Webster ilmoitti että on perinyt Thomasin talon. Samaan aikaan kalastaja löysi Thomasin jäänteet sisältäneen laatikon ja ilmoitti siitä poliisille. Myös huolestuneet naapurit ilmoittivat Thomasin katoamisesta poliisille. Websteriä kuulusteltiin, mutta ei vielä pidätetty. Hän yritti paeta Irlantiin, mutta koska poliisitutkimukset olivat edenneet ja tulleet tulokseen, että Webster on murhaaja, hänet pidätettiin. Hänellä oli pidätettäessä yllään Thomasin mekko ja koruja.
Oikeudessa Webster väitti ensin käytettyjen huonekalujen kauppiasta murhaajaksi, sitten rakastajaansa ja myöhemmin erästä pubituttua. Todisteet olivat kuitenkin kiistämättömät, ja hänet tuomittiin kuolemaan. Nyt Webster väitti olevansa raskaana, mutta lääkärintarkastus osoitti että näin ei ollut. Juuri ennen teloitustaan hän tunnusti kaiken vankilan papille ja vanginvartijalle. Minkäänlaista katumusta hän ei osoittanut.
The Illustrated Police Newsin kuva Kate Websterin oikeusjutusta.
Nimetön julkaisu Kate Websterin oi­keu­den­käyn­nis­tä, tuom­ios­ta ja te­loi­tuk­ses­ta jul­kai­stu ehkä hei­nä­kuussa vuon­na 1879.
Aiheesta muualla

Kuvia tai muita tiedostoja aiheesta Kate Webster Wikimedia Commonsissa
Donaghy, Gerard: Ten facts about Kate Webster, the Irish maid hanged for dismembering her employer in Victorian London The Irish Post.  8.8.2017. Viitattu 29.4.2021. (englanniksi)
White, Frances: Kate Webster: The Victorian maid who boiled her mistress HistoryAnswers.co.uk.  24.4.2015. Viitattu 29.4.2021. (englanniksi)
Kate Webster – 1879 British Executions. Viitattu 29.4.2021. (englanniksi)
Karellás

| Karellás Καρελλάς |
| --- | --- |
 Karellás
 Koordinaatit: 37°56′4″N, 23°51′53″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Kropía
Hallinto:  
 – Asutustyyppi:  kylä
 – Kallikrates-koodi:  4904000004
Väkiluku (2011):  1 579
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Karellás (kreik. Καρελλάς, myös Karelás, Καρελάς) on Kreikan kylä, joka sijaitsee Ateenan metropolialueella. Se kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kylän väkiluku on 1 579 (vuonna 2011).
Karelláksen kylä sijaitsee Ymittós-vuoren itäpuolella Mesógeian tasangolla linnuntietä noin 13 kilometriä itäkaakkoon Ateenan keskustasta ja noin neljä kilometriä pohjoiseen Koropín kaupungista. Kylässä sijaitsee jälkibysanttilainen Pyhän Georgioksen kirkko (Ágios Geórgios Sklipiós), jonka lisänimi tulee oletettavasti Asklepioksesta ja saattaa kertoa siitä, että paikalla on antiikin aikana ollut tälle omistettu pyhäkkö.
Danny Wilson

Danny Wilson voi viitata ainakin seuraaviin henkilöihin:
Danny Wilson, vuonna 1960 syntynyt pohjoisirlantilainen jalkapalloilija
Danny Wilson, vuonna 1991 syntynyt skotlantilainen jalkapalloilija
Danny Wilson, jamaikalainen rantalentopalloilija
Danny Wilson, brittiläinen rugbypelaaja ja Ryan Giggsin isä
Danny Wilson, brittiläinen country-rock muusikko, joka soittaa yhtyeessä Grand Drive
Danny Wilson voi myös tarkoittaa seuraavia:
Meet Danny Wilson, elokuva vuodelta 1952
Danny Wilson, skottilainen yhtye, joka on nimetty elokuvan Meet Danny Wilson mukaan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Danny Wilson”, voi hakea sivunnimihaulla, laajalla sivunnimihaulla tai tekstihaulla.
Danny Wilson (skotlantilainen jalkapalloilija)

Danny Wilson (s. 27. joulukuuta 1991 Livingston) on skotlantilainen jalkapalloilija. Wilson pelaa Liverpool FC:ssä numerolla 22. Wilson on pelipaikaltaan puolustaja ja on pelannut yhdeksän ottelua Liverpoolin ykkösjoukkueessa.
Danny Wilson
Country blues

Son House esiintyy ja D. K. Wilgus äänittää 13.5.1965.
Country bluesilla tarkoitetaan perinteistä akustista bluesia, jossa kitaraa soitetaan sormin. Siinä peukalo soittaa vakaata bassorytmiä ja melodia näppäillään ensimmäisellä tai toisella sormella. Se on pääsääntöisesti voimallista musiikkia, vaikka akustista bluesia soittavat kitaristit lepuuttavat näppäilykäden sivua ajoittain kielillä varmistaakseen, että bassosävelet eivät kajahda liian kuuluvasti. Son House, Leadbelly ja Big Bill Broonzy olivat tämän tyylin mestareita.